Muṅwe mushumo wa zwiga, nga kha Mbekanyamushumo ya u Kwama Tshitshavha, Birou i na vhuḓifhinduleli ha u ita zwauri Zwiga zwa Lushaka zwi ḓivhee, U ita zwauri zwiga zwi vhe zwa Afrika nga u ita dziṱhoḓisiso na u tsireledza Zwiga zwa Lushaka sa ndaka ya vhukoni ha Muvhuso. U bvela phanḓa ha Birou ya Zwiga zwi khagala kha mvelaphanḓa yo bvelelaho kha u nekedzwa ha ndaela ntswa dza Lushaka; Fulaha ntswa ya Lushaka, Tshiṱangu tsha Philamisevhe na Luimbo lwa Lushaka. Mulayotibe wa khetho wa 1998 we wa vha wone mutheo wa vhusimamilayo wa khetho dza 1998, wo phasisiwa nga phalamennde. Wo tikedzwa nga ANC, Inkatha Freedom Party, ACDP na Freedom Front. U bva tshee nyambedzano dza thoma nga ha hoyu mulayotibe, haya mahoro o khwathisedza ndeme ya khetho dzo tshimbidzwaho nga lwa mulayo na mvelelo dzi sa timatimisi. Naho zwo ralo mahoro othe o khwathisedza ndeme ya u vhona uri nangoho vhakhethi vhothe vha na manwalo a vhune a re na Baa-khoudu.